**Pétfürdő Nagyközség Önkormányzata Képviselő-testületének**

**2/2015.(II.25.) önkormányzati rendelete**

**középfokú oktatásban résztvevők tanulmányi ösztöndíjáról[[1]](#footnote-1)**

Pétfürdő Nagyközség Önkormányzati Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében,

a szociális igazgatásról és szociális ellátásokról szóló

1993. évi III. törvény 26. §-ában, valamint

a gyermekek védelméről és a gyámügyi igazgatásról szóló

1997. évi XXXI. törvény 18.§ (2) bekezdésében meghatározott feladatkörében eljárva

a következőket rendeli el:

**1. §** (1) Pétfürdő Nagyközség Önkormányzata Képviselő-testülete abból a célból, hogy

a)[[2]](#footnote-2) a pétfürdői lakóhellyel vagy – ha a pályázó életvitelszerűen a bejelentett tartózkodási helyén lakik – pétfürdői tartózkodási hellyel rendelkező,

b) szociálisan rászoruló,

c)[[3]](#footnote-3) a folyamatos képzést elősegítve

ca. középiskolai oktatás (továbbiakban: középfokú oktatás) keretében nappali tagozaton,

cb. az iskolai rendszerű szakképzésben megvalósuló, állam által elismert technikusi szakképesítés (továbbiakban: technikus szakképesítés) megszerzése érdekében nappali tagozaton,

cc. az iskolai rendszerű szakmai képzés (továbbiakban: szakképzés) keretein belül megvalósuló, állam által elismert szakképesítés megszerzése érdekében nappali tagozaton,

cd. felsőoktatási intézmény szervezésében nappali tagozaton felsőoktatási szakképzésben (továbbiakban: felsőoktatási szakképzés),

ce. felsőoktatás keretében (továbbiakban: felsőfokú oktatás) bármely egyetem vagy főiskola nappali tagozatára felvételt nyert

tanulmányokat folytató fiatalokat támogassa,

d) a tudás rangját ezzel is kifejezésre juttassa,

e) a tanulás értékét megbecsülje,

f) a tanulmányai során kiemelkedő teljesítményt nyújtó diákok munkáját követendő példaként elismerje

tanulmányi ösztöndíjat alapít.

(2)[[4]](#footnote-4) E rendelet alkalmazása szempontjából

a) középfokú oktatásnak minősül a gimnázium, szakgimnázium bármely évfolyamán, valamint a szakközépiskola 4. és 5. évfolyamán megkezdett és folytatott tanulmány, az érettségi megszerzéséig.

b) technikusi szakképesítés megszerzésére irányuló tanulmánynak minősül az érettségi évében megkezdett, érettségi végzettséghez kötött, iskolai rendszerű szakképzésben megvalósuló, állam által elismert technikus szakképesítés megszerzése érdekében nappali tagozaton folytatott tanulmány.

c) szakképzés keretein belül folytatott képzésnek minősül az érettségi évében megkezdett, nappali tagozatú iskolai rendszerű szakmai képzés, amely állam által elismert szakképesítés megszerzésére irányul.

d) felsőoktatási szakképzésnek minősül az érettségi évében megkezdett, felsőoktatási intézményben nappali tagozaton, felsőoktatás keretében folytatott szakképzés, amely felsőfokú szakképzettség megszerzésére irányul, de felsőfokú végzettségi szintet nem biztosít.

(3)[[5]](#footnote-5) A lakcím megállapítása szempontjából a személyiadat-és lakcímnyilvántartás adatai irányadóak.

(4)[[6]](#footnote-6) Azt, hogy életvitelszerűen a bejelentett tartózkodási helyén lakik, a Pétfürdőn csak bejelentett tartózkodási hellyel rendelkező pályázónak a benyújtott pályázati adatlapon büntetőjogi felelőssége tudatában tett nyilatkozattal kell bizonyítania.

**2. §** A Képviselő-testület a mindenkori éves költségvetéséről szóló rendeletében – a település anyagi lehetőségeitől függően – keretet állapít meg az általa alapított tanulmányi ösztöndíj pénzügyi támogatásának céljára. A támogatás feltételeit, az eljárás rendjét e rendeletében szabályozza.

**3. §** Az ösztöndíj e rendeletben meghatározott feltételek teljesülése esetén

a) a középfokú oktatás megkezdése évének I. félévében természetbeni juttatásként nyújtott, 50.000.- Ft irányáru tablet,

b) a középfokú oktatás további féléveiben 5 hónap időtartamban a pályázó bankszámlájára folyósított pénzbeli juttatás.

c)[[7]](#footnote-7) érettségi évében a sikeres felsőfokú tanulmányok megkezdése I. félévében természetbeni juttatásként nyújtott, 150.000.- Ft irányáru laptop.

d)[[8]](#footnote-8) technikusi tanulmányok megkezdésétől félévente 5 hónap időtartamban a pályázó bankszámlájára folyósított pénzbeli juttatás.

e)[[9]](#footnote-9) szakképzési és felsőoktatási szakképzési tanulmányok megkezdésétől félévente 5 hónap időtartamban a pályázó bankszámlájára folyósított pénzbeli juttatás.

f)[[10]](#footnote-10) technikusi szakképesítés, felsőoktatási szakképzés keretében megszerzett szakképesítés, valamint szakképzés keretében megszerzett szakképesítés megszerzése évében a sikeres felsőfokú tanulmányok megkezdése I. félévében természetbeni támogatásként nyújtott, 150 000,-Ft irányárú laptop.

**3/A. §[[11]](#footnote-11)**

**4. §** (1)[[12]](#footnote-12) Átruházott hatáskörben a pályázat évenként két alkalommal történő

a) kiírására a jegyző,

b) elbírálására a Humán Bizottság

jogosult.

(2) A pályázati kiírást Pétfürdő Nagyközség Önkormányzat honlapján, a Pétfürdői Krónikában, a Péti Televízió képújságjában közzé kell tenni, továbbá ki kell függeszteni a Pétfürdői Polgármesteri Hivatal, a Közösségi Ház és Könyvtár hirdető tábláján.

(3)[[13]](#footnote-13) A településről történő szokásos bejárást figyelembe véve a pályázati felhívást meg kell küldeni

a) a 3. § a) pontja szerinti természetbeni juttatásként nyújtott támogatás esetében

aa) a pétfürdői,

ab) a várpalotai

ac) a berhidai

általános iskoláknak.

b) pénzbeli támogatásként nyújtott ösztöndíj esetében különösen a

ba) várpalotai

bb) veszprémi

bc) székesfehérvári

bd) balatonfűzfői

be) balatonalmádi

bf) balatonfüredi

érettségit adó középfokú oktatást ellátó iskolák részére,

c) a 3. § c) pontja szerinti természetbeni juttatásként nyújtott támogatás esetében különösen a b) pont alatti oktatási intézményeknek.

**5. §** (1) A pályázat kiírásának határideje: minden év január 30. és augusztus 31.

(2)[[14]](#footnote-14) A pályázat benyújtásának határideje

a) a 3. § a) pont szerinti esetben: szeptember 15,

b)[[15]](#footnote-15) A 3. § b), d) és e) pont szerinti esetben: minden év február 15. és szeptember 15.

c)[[16]](#footnote-16) A 3. § c) és f) pont szerinti esetben: szeptember 20.

(3) A pályázatok elbírálásának, a tanulmányi ösztöndíj megállapításának határideje: minden év február 28. és szeptember 30.

(4)[[17]](#footnote-17) A késve benyújtott pályázatokat a Humán Bizottság visszautasítja.

**6. §[[18]](#footnote-18)** (1) A pályázatokat e rendelet 2. melléklete szerinti adatlapon kell benyújtani.

(2) A 3. § a) pontja szerinti ösztöndíjra benyújtott pályázathoz csatolni kell a pályázó

a) lakcímet igazoló hatósági bizonyítványát (továbbiakban: lakcímkártya)

b) családjában az egy főre jutó jövedelem számításához a pályázat benyújtását megelőző egy havi jövedelem-igazolásokat,

c) iskolalátogatási bizonyítványát,

d) utolsó általános iskolai évvégi bizonyítványának hitelesített másolatát.

(3)[[19]](#footnote-19) A 3. § b) és d) pontja szerinti ösztöndíjra benyújtott a pályázathoz csatolni kell a (2) bekezdés a)-c) pontjaiban foglaltakon túl a pályázó

a) az utolsó félévi, évvégi iskolai bizonyítványának hitelesített másolatát,

b) osztályfőnökének vagy iskolája igazgatójának támogató levelét,

c) többletpontot eredményező tevékenységét igazoló eredménye iskola által hitelesített másolatát,

d) csapatban elért eredménye esetén a szaktanár vagy a szakszövetség pályázó nevével, büntetőjogi felelőssége tudatával kiállított igazolását.

(4)[[20]](#footnote-20) A 3. § c) és f) pontjaszerinti ösztöndíjra benyújtott pályázathoz csatolni kell az (2) bekezdés a)-b) pontjaiban foglaltakon túl a pályázó

a) felsőfokú intézményébe történő felvételét igazoló dokumentum másolatát,

b) megkezdett tanulmányairól a hallgatói jogviszony igazolást,

c)[[21]](#footnote-21) érettségi bizonyítványának hitelesített másolatát a 3. § c) pontja szerinti, technikusi végzettségét igazoló bizonyítványa, illetve a szakképesítés megszerzését igazoló bizonyítványának hitelesített másolatát a 3. § f) pontja szerinti esetben.

(5)[[22]](#footnote-22) A 3. § e) pontja szerinti ösztöndíjra benyújtott pályázathoz csatolni kell a (2) bekezdés a)-c) pontjaiban foglaltakon túl a pályázó utolsó félévi, évvégi iskolai bizonyítványának hitelesített másolatát.

(6) (1) A pályázatokat írásban, egy példányban kell benyújtani

a) személyesen a beadási határidő utolsó napján 16.00 óráig a Pétfürdői Polgármesteri Hivatalban,

b) levélben a Pétfürdői Polgármesteri Hivatal címére: 8105 Pétfürdő, Berhidai út 6/C.

(7) Levélben történő benyújtás esetén a benyújtási határidő megtartottnak akkor minősül, ha a postai feladás legkésőbbi dátuma a pályázat beadási határidejének utolsó napja.

(8)[[23]](#footnote-23) A (2) bekezdés d) pont, (3) bekezdés a) pont, a (4) bekezdés c) pont és az (5) bekezdés szerinti bizonyítványokat hitelesítheti

a) a kibocsátó intézmény,

b) az eredeti példányt őrző intézmény,

c) az eredeti példány személyes bemutatása mellett a Pétfürdői Polgármesteri Hivatal ügyintézője.

**7. §**  Az ösztöndíj folyósítása a megállapítás hónapját kivéve minden hónap 5. napjáig, a pályázó által megadott saját nevére szóló bankszámlára utalással történik. Amennyiben a bankszámla nyitásának jogszabályi akadálya van, az ösztöndíj fentiek szerint a Pétfürdői Polgármesteri Hivatal pénztárában is kifizethető.

**8. §** A 3.§ a) pontjában meghatározott természetben juttatott ösztöndíjra pályázhat az,

a)[[24]](#footnote-24) aki legalább 1 éve pétfürdői lakóhellyel vagy – ha a pályázó életvitelszerűen a bejelentett tartózkodási helyén lakik – legalább 1 éve pétfürdői tartózkodási hellyel rendelkezik, és

b)[[25]](#footnote-25) akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 10-szeresét,és

c)[[26]](#footnote-26) aki általános iskolai tanulmányait követően gimnáziumban, szakgimnáziumban vagy a szakközépiskola 4-5. évfolyamán folytatja tanulmányait, és

d)[[27]](#footnote-27) a középfokú intézménybe nyert felvételt követően az utolsó általános iskolai évvégi, szakközépiskola esetében a 3. évvégi tanulmányi átlaga nem rosszabb 4-nél.

**9. §** A 3.§ b) pontjában meghatározott havonta folyósított ösztöndíjra pályázhat az,

a)[[28]](#footnote-28) aki legalább 1 éve pétfürdői lakóhellyel vagy – ha a pályázó életvitelszerűen a bejelentett tartózkodási helyén lakik – legalább 1 éve pétfürdői tartózkodási hellyel rendelkezik, és

b)[[29]](#footnote-29) akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 10-szeresét**,** és

c) akinek a középiskolában a pályázat benyújtását megelőző félévben a tanulmányi átlaga legalább 4,2.

**9/A. §**[[30]](#footnote-30) A 3. § c) pontjában meghatározott természetben juttatott ösztöndíjra pályázhat az,

a)[[31]](#footnote-31) aki legalább 1 éve pétfürdői lakóhellyel vagy – ha a pályázó életvitelszerűen a bejelentett tartózkodási helyén lakik – legalább 1 éve pétfürdői tartózkodási hellyel rendelkezik, és

b)[[32]](#footnote-32) akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 10-szeresét,és

c)[[33]](#footnote-33) aki középfokú tanulmányai befejezésének évében felsőoktatási intézménybe felvételt nyert, abban az évben vagy a 3/A. §-ban foglaltak szerint tanulmányait megkezdte, és

d) aki legalább 4-es átlagú érettségi bizonyítványt szerzett.

**9/B. §[[34]](#footnote-34)** A 3. § d) pontjában meghatározott havonta folyósított ösztöndíjra pályázhat az,

a)[[35]](#footnote-35) aki legalább 1 éve pétfürdői lakóhellyel vagy – ha a pályázó életvitelszerűen a bejelentett tartózkodási helyén lakik – legalább 1 éve pétfürdői tartózkodási hellyel rendelkezik, és

b) akinek a családjában az egy főre jutó jövedelem nem haladja meg az öregséginyugdíj mindenkori legkisebb összegének 10-szeresét, és

c) akinek a pályázat benyújtását megelőző félévben a tanulmányi átlaga legalább 4,2.

**9/C. §[[36]](#footnote-36)** A 3. § e) pontjában meghatározott havonta folyósított ösztöndíjra pályázhat az,

a)[[37]](#footnote-37) aki legalább 1 éve pétfürdői lakóhellyel vagy – ha a pályázó életvitelszerűen a bejelentett tartózkodási helyén lakik – legalább 1 éve pétfürdői tartózkodási hellyel rendelkezik, és

b) akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 10-szeresét, és

c) akinek a pályázat benyújtását megelőző félévben a tanulmányi átlaga legalább 4.

**9/D. §[[38]](#footnote-38)** A3.§ f) pontjában meghatározott természetben juttatott ösztöndíjra pályázhat az,

a)[[39]](#footnote-39) aki legalább 1 éve pétfürdői lakóhellyel vagy – ha a pályázó életvitelszerűen a bejelentett tartózkodási helyén lakik – legalább 1 éve pétfürdői tartózkodási hellyel rendelkezik, és

b) akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 10-szeresét,

c) aki szakképzési, technikusi és felsőfokú szakképzési tanulmányai befejezésének évében felsőoktatási intézménybe felvételt nyert, tanulmányait megkezdte, és

d) aki legalább 4-es átlagú szakképesítést igazoló bizonyítványt/ oklevelet szerzett.

**10. §** (1) A pénzben folyósított ösztöndíj alapja pontozás, ahol a pontonként meghatározott összeg 2000.- Ft.

(2)[[40]](#footnote-40) A pontozás módszere

a) tanulmányi átlag

aa) 4,2 - 4,5 között 3 pont

ab) 4,51-től 5 pont

b) kiemelkedő tevékenység

ba) országos tanulmányi versenyen való részt vétel 3 pont

bb) kiemelkedő művészeti, sport tevékenység 2 pont

bc) egyéb tanulmányi versenyen való részt vétel 2 pont

bd) közösségi tevékenység 1 pont

(3)[[41]](#footnote-41) A (2) bekezdés alkalmazásával a

a) minimálisan adható ösztöndíj 6.000.- Ft

b) maximálisan adható ösztöndíj 26.000.- Ft

(4)[[42]](#footnote-42) Szakképzés és felsőoktatási szakképzés tanulmányok folytatása esetén a pénzben folyósított ösztöndíj összege a félévi, évvégi bizonyítvány tanulmányi átlagához igazodik:

a) 4-4,5 közötti tanulmányi átlag esetében: 10 000,-Ft

b) 4,51-5 közötti tanulmányi átlag esetében: 15 000,-Ft.

**11. §** (1) Az ösztöndíjat elnyert pályázónak vagy törvényes képviselőjének a Humán Bizottsághoz be kell jelentenie, ha az ösztöndíj folyósításának félévében az ösztöndíjban részesülő tanuló

a) Pétfürdőről elköltözött,

b) középfokú tanulmányait megszakítja.

(2) Az (1) bekezdés szerinti bejelentési kötelezettségnek az esemény bekövetkezésétől számított 15 napon belül kell eleget tenni. Az ösztöndíj folyósítását a bejelentés hónapjától meg kell szűntetni.

**12. §** Amennyiben a 11. § szerinti bejelentési kötelezettséget elmulasztják, a jogosulatlanul és rosszhiszeműen felvett ösztöndíj folyósítását meg kell szűntetni, a jogosulatlanul felvett összeget vissza kell fizetni. A jogosulatlanul felvett ösztöndíj visszafizetésre a szociális igazgatásról és szociális ellátásokról szóló 1993. évi III. törvény (továbbiakban: Szoctv.) szabályait megfelelően kell alkalmazni.

**13. §** (1) Az 5. § (1) bekezdésében foglaltaktól eltérően 2015. évben az első pályázat kiírásának határideje: 2015. március 10.

(2) Az 5. § (2) bekezdésében foglaltaktól eltérően 2015. évben az első pályázat benyújtásának határideje: 2015. március 20.

(3) Az 5. § (3) bekezdésében foglaltaktól eltérően 2015. évben a pályázat első elbírálásának határideje: 2015. március 30.

(4)[[43]](#footnote-43) A 3. § c) pontja szerinti pályázatot 2016. évben június 15-ig meg kell hirdetni.

**14. §** (1) Jelen rendelet a kihirdetést követő napon lép hatályba.

(2) Az e rendeletben nem szabályozott kérdésekben a Szoctv, a gyermekek védelméről és a gyámügyi igazgatásról szóló törvény, valamint a végrehajtásukra kiadott kormányrendeletekben foglalt előírásokat kell alkalmazni.

*1/A. melléklet a 2/2015. (II.25.) önkormányzati rendelethez[[44]](#footnote-44)*

*1/B. melléklet a 2/2015. (II.25.) önkormányzati rendelethez[[45]](#footnote-45)*

*1/C. melléklet a 2/2015. (II.25.) önkormányzati rendelethez [[46]](#footnote-46)*

1. Módosította a 8/2015.(IV.27.), 13/2015.(VIII.17.), 10/2016.(V.30.), 10/2017.(VIII.31.), 1/2019.(I.25.) és a 10/2020.(VIII.28.) önkormányzati rendelet. [↑](#footnote-ref-1)
2. Módosította az 10/2020.(VIII.28.) önkormányzati rendelet 1. §-a. Hatályos 2020. augusztus 29-től. [↑](#footnote-ref-2)
3. Módosította az 1/2019.(I.25.) önkormányzati rendelet 10. §-a. Hatályos 2019. január 26-tól. [↑](#footnote-ref-3)
4. Módosította az 1/2019.(I.25.) önkormányzati rendelet 11. §-a. Hatályos 2019. január 26-tól. [↑](#footnote-ref-4)
5. Beiktatta az 10/2020.(VIII.28.) önkormányzati rendelet 2. §-a. Hatályos 2020. augusztus 29-től. [↑](#footnote-ref-5)
6. Beiktatta az 10/2020.(VIII.28.) önkormányzati rendelet 2. §-a. Hatályos 2020. augusztus 29-től. [↑](#footnote-ref-6)
7. Beiktatta a 10/2016.(V.30.) önkormányzati rendelet 2. §-a. Hatályos 2016. május 31-től. [↑](#footnote-ref-7)
8. Beiktatta az 1/2019.(I.25.) önkormányzati rendelet 12. §-a. Hatályos 2019. január 26-tól. [↑](#footnote-ref-8)
9. Beiktatta az 1/2019.(I.25.) önkormányzati rendelet 12. §-a. Hatályos 2019. január 26-tól. [↑](#footnote-ref-9)
10. Beiktatta az 1/2019.(I.25.) önkormányzati rendelet 12. §-a. Hatályos 2019. január 26-tól. [↑](#footnote-ref-10)
11. Hatályon kívül helyezte az 1/2019.(I.25.) önkormányzati rendelet 21. §-a 2019. január 26-tól. [↑](#footnote-ref-11)
12. Módosította az 1/2019.(I.25.) önkormányzati rendelet 13. §-a. Hatályos 2019. január 26-tól. [↑](#footnote-ref-12)
13. Módosította a 10/2016.(V.30.) önkormányzati rendelet 3. §-a. Hatályos 2016. május 31-től. [↑](#footnote-ref-13)
14. Módosította a 10/2017.(VIII.31.) önkormányzati rendelet 4. §-a. Hatályos 2017. szeptember 1-től. [↑](#footnote-ref-14)
15. Módosította az 1/2019.(I.25.) önkormányzati rendelet 14. § (1) bekezdése. Hatályos 2019. január 26-tól. [↑](#footnote-ref-15)
16. Módosította az 1/2019.(I.25.) önkormányzati rendelet 14. § (2) bekezdése. Hatályos 2019. január 26-tól. [↑](#footnote-ref-16)
17. Módosította az 1/2019.(I.25.) önkormányzati rendelet 14. § (3) bekezdése. Hatályos 2019. január 26-tól. [↑](#footnote-ref-17)
18. Módosította a 10/2017.(VIII.31.) önkormányzati rendelet 5. §-a. Hatályos 2017. szeptember 1-től. [↑](#footnote-ref-18)
19. A bevezető mondatot módosította az 1/2019.(I.25.) önkormányzati rendelet 20. § a) pontja. Hatályos 2019. január 26-tól. [↑](#footnote-ref-19)
20. A bevezető mondatot módosította az 1/2019.(I.25.) önkormányzati rendelet 20. § b) pontja. Hatályos 2019. január 26-tól. [↑](#footnote-ref-20)
21. Módosította az 1/2019.(I.25.) önkormányzati rendelet 15. § (1) bekezdése. Hatályos 2019. január 26-tól. [↑](#footnote-ref-21)
22. Módosította az 1/2019.(I.25.) önkormányzati rendelet 15. § (2) bekezdése. Hatályos 2019. január 26-tól. [↑](#footnote-ref-22)
23. Módosította az 1/2019.(I.25.) önkormányzati rendelet 15. § (3) bekezdése. Hatályos 2019. január 26-tól. [↑](#footnote-ref-23)
24. Módosította a 10/2020.(VIII.28.) önkormányzati rendelet 3. § a) pontja, hatályos 2020. augusztus 29-től. [↑](#footnote-ref-24)
25. Módosította az 1/2019.(I.25.) önkormányzati rendelet 20. § c) pontja. Hatályos 2019. január 26-tól. [↑](#footnote-ref-25)
26. Módosította a 10/2017.(VIII.31.) önkormányzati rendelet 6. §-a. Hatályos 2017. szeptember 1-től. [↑](#footnote-ref-26)
27. Módosította a 10/2017.(VIII.31.) önkormányzati rendelet 6. §-a. Hatályos 2017. szeptember 1-től. [↑](#footnote-ref-27)
28. Módosította a 10/2020.(VIII.28.) önkormányzati rendelet 3. § b) pontja, hatályos 2020. augusztus 29-től. [↑](#footnote-ref-28)
29. Módosította az 1/2019.(I.25.) önkormányzati rendelet 20. § d) pontja. Hatályos 2019. január 26-tól. [↑](#footnote-ref-29)
30. Beiktatta a 10/2016.(V.30.) önkormányzati rendelet 6. §-a. Hatályos 2016. május 31-től. [↑](#footnote-ref-30)
31. Módosította a 10/2020.(VIII.28.) önkormányzati rendelet 3. § c) pontja, hatályos 2020. augusztus 29-től. [↑](#footnote-ref-31)
32. Módosította az 1/2019.(I.25.) önkormányzati rendelet 20. § e) pontja. Hatályos 2019. január 26-tól. [↑](#footnote-ref-32)
33. Módosította a 10/2017.(VIII.31.) önkormányzati rendelet 7. §-a. Hatályos 2017. szeptember 1-től. [↑](#footnote-ref-33)
34. Beiktatta az 1/2019.(I.25.) önkormányzati rendelet 16. §-a. Hatályos 2019. január 26-tól. [↑](#footnote-ref-34)
35. Módosította a 10/2020.(VIII.28.) önkormányzati rendelet 3. § d) pontja, hatályos 2020. augusztus 29-től. [↑](#footnote-ref-35)
36. Beiktatta az 1/2019.(I.25.) önkormányzati rendelet 16. §-a. Hatályos 2019. január 26-tól. [↑](#footnote-ref-36)
37. Módosította a 10/2020.(VIII.28.) önkormányzati rendelet 3. § e) pontja, hatályos 2020. augusztus 29-től. [↑](#footnote-ref-37)
38. Beiktatta az 1/2019.(I.25.) önkormányzati rendelet 16. §-a. Hatályos 2019. január 26-tól. [↑](#footnote-ref-38)
39. Módosította a 10/2020.(VIII.28.) önkormányzati rendelet 3. § f) pontja, hatályos 2020. augusztus 29-től. [↑](#footnote-ref-39)
40. Módosította a 13/2015.(VIII.17.) önkormányzati rendelet 3. §-a. Hatályos 2015. augusztus 18-tól. [↑](#footnote-ref-40)
41. Módosította a 13/2015.(VIII.17.) önkormányzati rendelet 3. §-a. Hatályos 2015. augusztus 18-tól. [↑](#footnote-ref-41)
42. Beiktatta az 1/2019.(I.25.) önkormányzati rendelet 17. §-a. Hatályos 2019. január 26-tól. [↑](#footnote-ref-42)
43. Beiktatta a 10/2016.(V.30.) önkormányzati rendelet 7. §-a. Hatályos 2016. május 31-től. [↑](#footnote-ref-43)
44. Hatályon kívül helyezte a 10/2017.(VIII.31.) önkormányzati rendelet 2017. szeptember 1-től. [↑](#footnote-ref-44)
45. Hatályon kívül helyezte a 10/2017.(VIII.31.) önkormányzati rendelet 2017. szeptember 1-től. [↑](#footnote-ref-45)
46. Hatályon kívül helyezte a 10/2017.(VIII.31.) önkormányzati rendelet 2017. szeptember 1-től. [↑](#footnote-ref-46)